[Video] ‘Dit is nie Trevor Noah se vertoning nie’ – EFF-LP aan giggelende ZumaPres. Zuma Donderdag in die Nasionale Vergadering. Foto: Flickr/GovernmentZA Mbuyiseni Ndlozi, EFF-LP, het tydens Zuma se vraag-en-antwoord-sessie in die Nasionale Vergadering opgestaan en aan Zuma gevra hoekom hy lag terwyl die land aandring op ernstige antwoorde oor sake van belang soos die studentebetogings vir gratis hoër onderwys en die droogte waaronder die land gebuk gaan. “Ons moet ernstig opgeneem word. Die president antwoord ŉ vraag, sê absoluut niks en lag dan. Dit beteken ons vrae is grappies hier. Ek het al vir hom gesê hierdie is nie Trevor Noah se vertoning nie. Die mense van Suid-Afrika soek antwoorde,” het Ndlozi gesê. “Ek weet nie hoe om my lag te keer nie,” het Zuma geantwoord. “Ek sal altyd lag.” Mmusi Maimane, parlementêre leier van die DA, het Zuma daarvan beskuldig dat hy nie van die vraag-en-antwoord-sessie gebruik gemaak het om die aankoop van ŉ nuwe presidensiële straler van R4 miljard te veroordeel het nie. Volgens Maimane het Zuma eerder net regdeur die sessie gelag terwyl miljoene Suid-Afrikaners ly weens die korrupsie en wanbestuur wat endemies is aan sy regering. https://youtu.be/iGDpVEUIRcI